Z A P I S N I K
28. sjednice Vijeća Mjesnog odbora Savica Šanci održane 23. kolovoza 2023.
u prostorijama Mjesnog odbora Savica Šanci, I. Savica 2, s početkom u 19.00 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Ivana Carević, Marijo Pisk.
Nenazočni član: Danijel Škrlec

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora.

Vijeće jednoglasno prihvaća tekst Zapisnika 27. sjednice održane 6. srpnja 2023.

Na temelju dežurstva 17. kolovoza 2023, dodaje se točka dnevnog reda za postavljanje ogledala. Predsjednik predlaže usvajanje dnevnog reda kako su ga vijećnici primili u Pozivu nakon čega konstatira kako je jednoglasno donesen


D N E V N I     R E D:
1. Donošenje zaključka o raspolaganju zemljištem z.k.č.br. 6098/400 k.o. Grad Zagreb
2. Prijedlog zaključka za postavljanje prometnog ogledala 
3. Aktualna komunalna problematika
4. Izvješća, pitanja, prijedlozi



Ad. 1.	Prijedlog zaključka o raspolaganju zemljištem z.k.č.br. 6098/400 k.o. Grad Zagreb

Nakon rasprave u kojoj sudjeluju svi članovi Vijeća, Vijeće jednoglasno donosi


Zaključak
o mogućnosti raspolaganja z.k.č.br. 6098/400 k.o. Grad Zagreb

1. Vijeće Mjesnog odbora Savica Šanci nije suglasno s raspolaganjem z.k.č.br. 6092/400 k.o. Grad Zagreb „Savica I. livada i oranica“ površine 4017 m2 u svrhu kupoprodaje.

2. Vijeće Mjesnog odbora Savica Šanci mišljenja je kako je predmetna čestica u cijelosti od javnog interesa za građanstvo i Mjesni odbor u svrhu buduće izgradnje javnog parka.

3. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



OBRAZLOŽENJE
Vijeće Mjesnog odbora Savica Šanci mišljenja je, također, kako iz dopisa Gradskog ureda za upravljanje imovinom i stanovanje nije razvidno tko je potencijalni kupac te u koju svrhu se čestica prodaje (kao što je bilo do sada za sve javne površine za čije je mišljenje traženo Vijeće MO Savica Šanci), zbog interesa građanstva za gradnju javnog parka te i prethodno navedenog razloga Vijeće nije suglasno s kupoprodajom.


Ad 2. Prijedlog zaključka o postavljanju prometnog ogledala


Članovi Vijeća primili su materijal uz poziv.
Nakon rasprave u kojoj sudjeluju svi Vijećnici, Vijeće jednoglasno donosi

Z A K L J U Č A K
o postavljanju prometnog ogledala


1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog ureda zatraži 

· stručni očevid i mogućnost postavljanja znaka prometnog ogledala na križanju Velikogoričke ulice i Mraclinke ulice
· stručni očevid i mogućnost postavljanja vertikalne svjetlosne signalizacije u Velikogoričkoj ulici kod kbr.29.-31. s ciljem smirivanja prometa

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Ad 3. Aktualna komunalna problematika

Od članova Vijeća dodatno je zatraženo slijedeće:
· Zatraženo čišćenje otpada u Žažinskoj ulici koje je opet netko bacio
· Zatraženo je da se utvrdi način korištenja i od strane koga javnog zemljišta kat.čest. 4207/36 i 4207/64 Peščenica (rukavac Save), utvrditi legalnost sagrađenih objekata
· Zatražena inventura i odvoženje smeća i oštećene imovine u MO Savica Šanci
· [bookmark: _GoBack]katastarska čestica 1791/30 dana je od Grada Zagreba u Zakup firmi Autointermedia d.o.o. koji je istekao. Na 13. sjednici je Vijeće zatražilo informacije i Uvid o Ugovoru o zakupu neizgrađenog zemljišta k.č. 1791/30 ko Žitnjak između grada Zagreba i Autointermedia d.o.o. (datum 27.06.2019., ID zemljišta 1439, šifra: 026158) i izvršenje obveza zakupca i grada Zagreba u skladu s ugovorom. Do sada nije dobiven odgovor od nadležnih ureda te se traži rješavanje istog. 
· Zatraženo rješavanje otpada kod Vau Vau ordinacije (kontejneri nasuprot ulice Davora Zbiljskog 26, 28, 30 i 32) – da se stave kontejneri kako je određeno rješenjem koje ima Čistoća


Ad 4. Izvješća, pitanja i prijedlozi

Dobiveni su materijali i odluke:
· Gradonačelnik grada Zagreba donio je zaključak o korištenju k.č. broj 663/1 ko Žitnjak od strane Islamske zajednice Mešihat islamske zajednice u svrhu ishođenja lokacijske dozvole za građenje odgojno obrazovnog centra Islamske zajednice u Hrvatskoj.
· Dan je nacrt izmijenjenog prometnog rješenja za produženu Ulicu Nikole i Bože Bionde koja se realizira putem Programa građenja komunalne infrastrukture. Novo rješenje je uvrstilo primjedbe stanara iz Letovanićke 21-23 te se izradio prilaz prema Hrastelničkoj i Farkašičkoj, a koja će imati izlaz na produženu N. i B. Bionde. VMO Savica Šanci obavještena je da će VGČ Peščenica Zitnjak donijeti zaključak za optimalno odvijanje prometa u Hrastelničkoj i Farkašičkoj te regulaciju prilaza odvojka Letovanička 1-17 na križanje Letovanička i Biondina

Predsjednik obavještava članove Vijeća o:
· Proslavi rođendana gđa. Marija Vori u petak 25. kolovoza 2023. u prostorijama MO Savica Šanci (podnesen ispunjen obrazac  u mjesnu samoupravu)
· Izvršeno micanje stupića sa parkirnih površina kod BIPE (nasuprot ljekarne) u skladu sa zatraženim
· Zatraženo rješavanje otpada kod Vau Vau ordinacije (kontejneri nasuprot ulice Davora Zbiljskog 26, 28.30 i 32) – da se stave kontejneri kako je određeno rješenjem (ponovo će zatražiti)
· Popravljene su uništene ploče u dječjem parku kod OŠ Borovje
· Zatražen otpis oštećene imovine u prostorima MO Savica Šanci (ponovo će službeno zatražiti)

Ostali Vijećnici obavještavaju:
· Počišćeno je i otklonjeno polomljeno granje i drveće na područje jezera Savica
· Ilegalno je odložen otpad na jezeru Savica koji je otklonjen
· Dobiveno rješenje za postavljanje kontejnera i boksa za otpad za zgrade Davora Zbiljskog 26, 28 i 30
· Prijavljeno ilegalno odlaganje otpada u Lekeničkoj ulici. Osoba koja je ilegalno odlagala pozvala je policiju jer je Vijećnik zamolio da se ne odlaže na mjestu na kojem nije predviđeno odlaganje otpada. 

Ovim je dnevni red sjednice iscrpljen te predsjednik zaključuje sjednicu u 19:35 sati.

Datum iduće sjednice će biti 13.09.2023 od 19.oo sati 

Zapisnik vodila: Ivana Carević



Predsjednik Vijeća Mjesnog odbora Savica Šanci

                                                                                                     Miljenko Blažević 
KLASA:024-08/23-003/1528
URBROJ: 251-13-11-11/002-23-2
Zagreb, 23. kolovoza 2023.
